રાજકોટ મોચી સમાજના આગેવાન અને સેવાકીય પ્રવૃત્તિમાં બહોળુ નામ ધરાવતા રાજુભાઈ જેઠવા (બાબરવાળા)ની આગેવાની હેઠળ સંત લાલબાપા મોચી જ્ઞાતિ યુવક મંડળ ટ્રસ્ટ રાજકોટ દ્વારા રવિવારે સંત લાલબાપાની ૭૭મી પૂણ્યતિથિ નિમિતે નવ યુગલો પ્રભુતામાં પગલા પાડશે સંત લાલબાપાની પૂણ્યતિથિ નિમિતે મહારકતદાન કેમ્પ, મહાઆરતી અને સમૂહ મહાપ્રસાદનું આયોજન પણ કરવામાં આવ્યું છે. તા. ૭ને શનિવારે લાલબાપા મોચી જ્ઞાતિ યુવક મંડળ દ્વારા ફનવર્લ્ડની બાજુમાં રેસકોર્સ ગ્રાઉન્ડ, ઓપન થીયેટર પાસે લાલબાપાની ૭૭મી પૂણ્યતિથિનો મહોત્સવ ઉજવવામાં આવશે તેમાં મુખ્ય મહેમાન તરીકે રાજકોટ પોલીસ કમિશનર અનુપમસિંહ ગેહલોત દીપ પ્રાગટય કરશે તેમજ રાજુભાઈ જેઠવા (બાબરાવાળા) જનક્ષત્રીય મોચી સમાજ એકતા રાજકોટ શહેર અને લાલબાપા મોચી જ્ઞાતી યુવક મંડળ ટ્રસ્ટ દ્વારા રાખવામાં આવેલ કાર્યક્રમની ‚પરેખા આ પ્રમાણે છે જેમાં સવારે ૮.૩૦ થી ૧૧.૩૦ જીવનસાથી પસંદગી સંમેલન બપોરે ૨ કલાકે જાન આગમન, ૩ કલાકે સામૈયું, ૪.૩૦ કલાકે હસ્તમેળાપ, ૬ કલાકે મહેમાનોનું સ્વાગત ૬.૩૦ કલાકે દીપ પ્રાગટય, સાંજે ૭ કલાકે મહાઆરતી ૭.૩૦ કલાકે સમૂહ મહાપ્રસાદ ૮ કલાકે સન્માન સમારંભ અને ૯.૩૦ કલાકે જાન વિદાય કરવામાં આવશે તેમજ સાથે સાથે બપોરે ૨ થી રાત્રે ૧૦ કલાક સુધી રકતદાન કેમ્પ પણ રાખવામાં આવ્યો છે.